Oos-Kaapse vrou steek man glo dood ná klap | Netwerk24
25 Julie 2021 14:06
Die voorval het Saterdagaand omstreeks 21:30 gebeur.
Sers. Majola Nkohli, polisiewoordvoerder in die Oos-Kaap, sê die paartjie het buite 'n huis in Rondomskrik, Louterwater, stry gekry.
Na bewering het die 42-jarige man die vrou deur die gesig geklap en sy het in reaksie hierop die man met 'n mes in die bors gesteek.
Die vrou is in hegtenis geneem en is in aanhouding. Sy verskyn Maandag in die landdroshof op Joubertina op 'n aanklag van moord.